APROBACIÓN DEFINITIVA DA "ORDENANZA REGULADORA DAS BASES PARA CONCESIÓN DE AXUDAS DE EMERXENCIA SOCIAL, INCLUÍDAS DENTRO DO PROGRAMA BÁSICO DE INSERCIÓN SOCIAL”.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 11/06/2015)

Aos efectos de cumprimentar o disposto no art.70.2 da Lei 7/85, do 2 de abril, Reguladora das bases do réxime local se publica íntegro o texto da “ORDENANZA REGULADORA DAS BASES PARA CONCESIÓN DE AXUDAS DE EMERXENCIA SOCIAL, INCLUÍDAS DENTRO DO PROGRAMA BÁSICO DE INSERCIÓN SOCIAL” unha vez aprobada definitivamente por non haberse presentado ningunha reclamación á aprobación inicial. A Declaración Universal de Dereitos Humáns, do 10 de decembro de 1948, no seu artigo 25.1 afirma que todos e todas terán dereito a un nivel de vida digno que lles asegure, xunto coa súa familia, a saúde e o benestar, e en especial a alimentación, o vestido, a vivenda, a asistencia médica e os servizos sociais necesarios. Esta declaración contribuíu a senta-las bases dun novo modelo de estado social no que os poderes públicos quedan compelidos a desenvolver accións positivas que creen as condicións necesarias para que “a liberdade e a igualdade do individuo e dos grupos en que se integra sexan reais e efectivas, remover os atrancos que impidan ou dificulten a súa plenitude e facilitar a participación de toda a cidadanía na vida política, económica, cultural e social”. É o momento de que os poderes públicos deixen de ser simples observadores, e actuar positivamente a favor dos que quedan ou están en risco de quedar ao marxe da sociedade e de crear as condicións para que todas as persoas gocen dunha real igualdade de oportunidades. En correlación cos avances que a nivel do país se están producindo en materia de política social, é preciso fuxir dos modelos meramente asistencialistas e camiñar cara un novo modelo de xestión do benestar. Por iso entendemos que ademais da necesidade de regular as axudas dirixidas a paliar determinadas situacións de emerxencia social, é necesario poñer en marcha mecanismos e ferramentas que contribúan á desaparición desas situacións e que van a requirir a participación e coordinación doutros departamentos municipais. A tal fin a Lei 13/2008, 3 de decembro de Servizos Sociais configúrase como un sistema integrado de protección social, orientado á prestación de atencións e servizos que posibiliten a mellora da calidade de vida e a participación das persoas que sofren algún tipo de carencia, marxinación ou desatención selectiva, así como a prevención e eliminación das causas que están na orixe daquelas situacións. Este sistema de protección social estrutúrase en dous niveis de atención: 1. Servizos Sociais Comunitarios: Básicos e específicos.2. Servizos Sociais Especializados. Os programas básicos de Servizos Sociais Comunitarios son: a) Programa de Valoración, Orientación e Información. b) Servizo de Axuda no Fogar. c) Servizo de Educación e Apoio Familiar. d) Programa Básico de Inserción Social. e) Programa de Fomento da Cooperación e Solidariedade Social. Co programa de Inserción Social procúrase dar resposta a problemáticas concretas de marxinación e exclusión social, aplicando tanto proxectos de traballo social personalizado ou de grupo coma prestacións económicas específicas. O Concello de Sanxenxo, de conformidade co disposto na Lei 9/2007 de 13 de xuño de Subvencións de Galicia, establece estas bases para regular as Axudas Municipais de Emerxencia Social, co obxeto de potenciar a transparencia, eficacia e eficiencia na xestión, entendido como recurso facilitador da integración social dos cidadáns que sofren máis carencias. É obxeto destas bases a regulación das Axudas Municipais de Emerxencia Social destinadas a persoas ou familias empadroadas e residentes no Concello de Sanxenxo. Enténdese por Axudas de Emerxencia Social ao conxunto de axudas e prestacións económicas destinadas a paliar ou resolver, por sí mesmas ou complementariamente con outros recursos e prestacións, situacións transitorias de necesidade, garantir mínimos de subsistencia, reforzar procesos de integración familiar e inclusión social e previr situacións de exclusión social. A finalidade destas bases é dar resposta inmediata a situacións puntuais de necesidade, xeradas por emerxencia individual ou familiar derivadas de gastos específicos de carácter básico (alimentación, vestido, vivenda, uso básico da vivenda e equipamento da mesma, mediciñas, tratamentos (p. e. lentes), aloxamento alternativo, desprazamentos de urxencia, actuacións extraordinarias no domicilio cando exista risco sanitario, enterramentos. As axudas de Emerxencia Social Municipais, en caso necesario, deben formar parte dun proceso de intervención social, encamiñado a superar a situación de necesidade plantexada, mediante unha axuda económica. Distínguense dentro das axudas de Emerxencia Social dúas modalidades: 2.1.: Axudas de Pago único, con carácter transitorio e motivado por causas excepcionais, de carácter puntual, urxente e debidamente xustificadas. Este apartado incluiría: a) Falta de cobertura mínima das necesidades básicas de carácter persoal (alimentación, vestido) e débedas ocasionadas por este mesmo concepto. b) Débedas adquiridas por pagos de aluguer, fianza, cotas comunitarias ordinarias e aquelas que por valoración técnica se estimen necesarias no referente ao mantemento e conservación da vivenda. c) Débedas adquiridas por gastos derivados do uso básico da vivenda habitual: auga, luz e gas. d) Falta de capacidade económica para a adquisición de equipamento básico para o fogar: mobiliario e/ ou electrodomésticos de primeira necesidade. e) Falta de capacidade económica para a adquisición de mediciñas e débedas ocasionadas por este mesmo concepto, na porcentaxe non cuberta polo sistema público sanitario. g) Falta de capacidade económica para o pago dun aloxamento alternativo (hostal, pensión.) cando sexa imposible a permanencia da persoa no seu domicilio habitual por situación de catástrofe, e/ou situación persoal, familiar, sanitaria ou social. Outros gastos excepcionais derivados da cobertura de necesidades non recollidos nos anteriores apartados ou por outro tipo de prestación ou axuda, e previa valoración técnica, tales como desprazamento de urxencia, limpeza extraordinaria en domicilio cando exista un risco sanitario, enterramentos, etc.2.2.: Axudas de carácter periódico para a cobertura de necesidades básicas, unha vez ao mes, cunha duración determinada que será establecida pola Traballadora Social en base ao seguimento e evolución de cada caso. Poderán ser beneficiarios destas axudas, as persoas físicas ou unidades familiares de convivencia empadroadas e residentes no Concello de Sanxenxo, cun estado de necesidade recoñecido polos Servizos Sociais Comunitarios no momento da solicitude e sempre que cumpran cos requisitos esixidos para a súa concesión. Enténdese como Unidade de Convivencia independente ás persoas que vivan soas, e no seu caso, ao conxunto de persoas que convivan no mesmo marco físico unidos por lazos de consaguinidade ou afinidade.4.1. Ser maior de idade ou menor emancipado/a con fillos/as a cargo.4.2. Estar empadroado/a e residir no termo municipal de Sanxenxo de forma ininterrompida cunha antelación mínima de 3 meses á data de solicitude. Deste período mínimo están exentos: • Os/as solicitantes que acrediten unha situación de emigrante retornado. • Persoas acollidas en aloxamentos institucionais. • Ou no caso de valoración positiva do Traballador/a Social de referencia.4.3. Non ter concedidas, axudas polo mesmo concepto por parte doutro organismo, entidade ou Administración Pública que cubran a totalidade da necesidade pola que se solicita a prestación.4.4. Non ter solicitado ningún membro da unidade familiar de convivencia unha axuda económica de Emerxencia Social Municipal para a mesma finalidade, nos últimos doce meses: salvo en casos excepcionais nos que a necesidade sobrevida requira atención urxente e inmediata.4.5. Carecer de medios económicos para facer fronte á necesidade de urxencia, de acordo cos baremos do Artigo 5.4.6. Atoparse en situación de necesidade a xuízo do/a Traballador/a Social dos Servizos Sociais Comunitarios do Concello de Sanxenxo. Considérase que non se dispón de ingresos suficientes con que atender total ou parcialmente aos gastos específicos de carácter básico, cando os recursos económicos mensuais (unha vez descontados, no seu caso, os gastos procedentes da vivenda habitual (préstamo hipotecario ou aluguer), ata un máximo de 300 €/mes), non sexan superiores ao 70% do IPREM ( Indicador Público de Renda de Efectos Múltiples) para un membro, incrementándose nun 20 % do IPREM polo 2º membro da unidade familiar, e un 10 % a partir do 3º: • Unidade familiar de 2 membros: 90% do importe do IPREM * • Unidade familiar de 3 membros: 100% do importe do IPREM * • Unidade familiar de 4 membros: 110% do importe do IPREM * • Unidade familiar de 5 membros: 120% do importe do IPREM * • A partir de unidades familiares de 6 membros, incrementarase o límite económico no 10% do IPREM * por cada membro ( unidade familiar de 6 membros 130 % do IMPREM *, unidade familiar de 7 membros 140% do IPREM*, e así sucesivamente) * IPREM mensual. Os medios económicos computaranse de conformidade aos seguintes puntos: — O total de ingresos que reciba no mes anterior á formulación da solicitude, o/a solicitante e as persoas que constitúan a unidade de convivencia, en concepto de salarios, rendas, pensións, retribucións, prestacións, axudas, subsidios ou calquera outra. En relación aos ingresos derivados de capital mobiliario terase en conta a Declaración da Renda do último exercicio. En caso de variacións estas deberán estar debidamente xustificadas. Para a concesión das axudas, valoraranse como recursos económicos os bens mobles e inmobles (distintos da vivenda habitual) sobre os que se posúa dereito de propiedade, usufruto, ou calquera outro, que polas súas características, valoración, posibilidade de explotación ou venda, indiquen a existencia de medios da unidade de convivencia, estimado un 2% do valor catastral como ingreso.7.1. Axudas para necesidades básicas (mediciñas, alimentación,.) ata unha contía máxima do 35% do IPREM.7.2. Axudas ata un importe máximo ou igual ao 300% do IPREM mensual en concepto de vivenda, aluguer, cotas comunitarias ordinarias, fianza, gastos de mantemento e equipamento, obras destinadas a garantir as condicións mínimas de habitabilidade da vivenda. De conformidade co disposto na Lei 9/2007 de 13 de xuño Xeral de Subvencións de Galicia, as subvencións previstas nestas bases outorgaranse directamente, acreditados os requisitos sinalados nas presentes bases. Unha vez aprobadas definitivamente as presentes bases, serán publicadas integramente no Boletín Oficial da Provincia, permanecendo en vigor ata a súa derrogación ou modificación expresa. O procedemento iníciase mediante solicitude a través de instancia ao Concello, acompañada da documentación requirida. A documentación acreditativa requirida é a seguinte: 9.1. Solicitude de axuda debidamente cumplimentada. (Anexo I) 9.2. Fotocopia do DNI, NIE ou pasaporte de tódolos membros da unidade familiar de convivencia maiores de 18 anos.9.3. Fotocopia do Libro de Familia si é o caso.9.4. Compromiso de destinar a axuda á finalidade para a que é concedida, segundo modelo adxunto. (ANEXO II) 9.5. Declaración de axudas recibidas polos mesmos conceptos, segundo modelo adxunto. (Anexo III) 9.6. Certificado de convivencia do solicitante, no que se acredite unha antigüidade de empadroamento mínima e ininterrompida de tres meses anteriores á formulación da solicitude (excepto casos especiais sinalados). 9.7. Certificado do Concello de Sanxenxo de bens urbanos, rústicos, IAE, titularidade de vehículos, a nome de tódalas persoas maiores de 18 anos da unidade familiar de convivencia.9.8. No caso de persoas con discapacidade ou enfermidade, deberán aportar o certificado do grao de discapacidade ou informes do Sistema Público de Saúde, onde se acredite a enfermidade incapacitante.9.9. No caso de situacións de maltrato, violencia doméstica ou de xénero, deberá presentar a denuncia ou documento acreditativo.9.10. No caso de separación ou divorcio, deberá presentar documentación acreditativa da situación, e de selo caso, de pensións alimenticias e compensatorias.9.11. Xustificantes de gastos de vivenda: fotocopia do contrato de aluguer, xustificante da cota mensual do crédito hipotecario do exercicio en curso, xustificante acreditativo dos gastos de mantemento da vivenda pendente de pago e presuposto de material e calquera outro equipamento obxeto de subvención que se constate necesario. No caso de débeda contraída en concepto de vivenda documentación acreditativa do importe da mesma (xustificante bancario das mensualidades no caso da hipoteca e no caso de aluguer declaración do propietario da vivenda) 9.12. No caso de solicitar axuda para tratamento farmacolóxico, deberá aportar receta médica do Sergas e documentación acreditativa da botica da aportación que ten que sumir o interesado.9.13. Xustificantes de ingresos da unidade familiar de convivencia: — Fotocopia da última declaración do IRPF de tódolos membros maiores de 18 anos da unidade familiar de convivencia, e no caso de non ter que presentala certificación negativa de IRPF. — No caso de persoas en situación de desemprego, copia da súa tarxeta de demandante de emprego e certificado de prestacións de desemprego e no seu defecto, certificado negativo emitido polo SEPE. –Certificado de Vida Laboral da Seguridade Social. –Copia da última nómina das persoas que se atopen desempeñando actividade laboral remunerada regular e copia do contrato de traballo. –Certificado de pensión emitido polo organismo competente, para as persoas beneficiarias dalgún tipo de prestación do sistema.9.14. Copia ou certificación bancaria onde o solicitante conste como titular dun número de conta cando sexa necesario.9.15. Presuposto que vai ser obxeto da concesión da axuda.9.16. Outros documentos específicos según as circunstancias de necesidade.9.17. Calquera outra documentación que para a correcta valoración da solicitude se lle poida requirir durante a tramitación.10.1. A solicitude, acompañada da documentación acreditativa presentarase no Rexistro de Entrada do Concello para o seu traslado ao Departamento de Servizos Sociais Comunitarios.10.2. O/a Traballador/a dos Servizos Sociais Comunitarios procederá a comprobar as circunstancias socioeconómicas do interesado e da unidade familiar de convivencia para a realización do pertinente Informe Social.10.3. O/a Concelleiro/a Delegado/a elaborará a oportuna proposta sobre a procedencia de conceder ou denegar a axuda solicitada. Na proposta quedarán reflectidos os seguintes extremos: — Identificación do/a solicitante. — Concepto para o que se concede a axuda. — Contía da mesma. − Nº conta de ingreso. — Duración máxima da axuda, se é o caso. — E causa motivada de denegación se é o caso. O prazo de presentación de solicitudes permanecerá aberto durante todo o ano. Unha vez completado o expediente, previa fiscalización de Intervención, elevarase ao Órgano Municipal Competente a proposta de concesión ou denegación segundo corresponda, para que se emita a resolución correspondente. En todo caso a axuda concederase en función do crédito orzamentario dispoñible nos orzamentos Municipais de cada ano. Na resolución ditada polo Órgano Municipal Competente quedarán reflectidos os seguintes extremos: — Identificación do solicitante. — Concepto para o que se concede a axuda. — Contía da mesma. — Forma de pago e nº conta para o ingreso. — Duración máxima da axuda, se é o caso. — Prazo establecido para presentar documentación xustificativa do gasto, de selo caso. Notificarase ao interesado a resolución adoptada no prazo máximo de 10 días. De xeito excepcional, poderá ditarse Resolución Provisional, cando concorran circunstancias graves, extraordinarias ou urxentes que así o aconsellen, ata que sexa completado o expediente, previa certificación de crédito presupuestario.1. Con carácter xeral, o pago da axuda económica farase mediante transferencia bancaria ou talón nominativo. O pago poderase efectuar: • Directamente ao peticionario da axuda, que deberá xustificar o pago da débeda contraída, no prazo máximo dun mes. • Indirectamente, a favor do provedor/acredor, unha vez que se presente a documentación correspondente e par o cal o beneficiario da axuda deberá notificar a transmisión do dereito de cobro a favor do provedor/acredor, con arreglo ao modelo adxunto (Anexo IV) 2. Queda aberta a posibilidade doutras modalidades de concesión de axuda (en especie) a xuízo do departamento de Servizos Sociais Comunitarios, para atender segundo o Artigo 2.2 destas bases.13.1.1 Con carácter xeral, a xustificación das cantidades subvencionadas faranse ao pago da mesma. A xustificación do gasto realizarase mediante a presentación das correspondentes facturas orixinais ou copias debidamente compulsadas dos gastos realizados correspondentes ao ano en curso que, en todo caso, deberán cumprir cos requisitos regulamentarios estipulados ao efecto na normativa vixente en cada momento ou mediante outros documentos de valor probatorio equivalente con validez no tráfico xurídico-mercantil. En todo caso, deberán quedar de manifesto os seguintes extremos: — Nome ou razón social e N. I. F. do provedor ou prestador de servizos. — Nome e N. I. F. do perceptor da prestación, que deberá ser obrigatoriamente o beneficiario da axuda. — Contía do importe de subministro ou servizo, con desglose do tipo impositivo aplicado. — Concepto do subministro ou prestación de servizos. — Data ou período de entrega do subministro ou prestación do servizo. — Data e lugar de expedición da factura. En todo caso, transcorridos seis meses dende a concesión da subvención sen proceder á xustificación, ésta entenderase caducada e será anulada, salvo concesión rogada de prórroga, outorgada unilateralmente para casos excepcionais. O Concello poderá realizar as comprobacións que estime oportunas respecto das actividades subvencionadas e terá acceso a toda a documentación xustificativa das mesmas, así como a requirir aos beneficiarios nos termos que precise, todo elo de conformidade co disposto no Título III da Lei 9/2007 de 13 de xuño de Subvencións de Galicia. Os solicitantes destas axudas están obrigados a: — Comunicar aos Servizos Sociais Comunitarios todas aquelas variacións ocorridas na súa situación sociofamiliar, que poidan modificar as circunstancias que motivaron a solicitude, nun prazo máximo de 15 días. — Destinar a cantidade percibida aos fins para os que foi concedida. — Permitir e facilitar a actuación dos Servizos Sociais Comunitarios para avaliar a súa situación sociofamiliar e comprobar a aplicación da axuda á finalidade para a que foi concedida. — Reintegrar os importes concedidos cando non se apliquen para os fins que se concederon. — Facilitar toda a información que lle sexa requirida pola Intervención Xeral do Concello, do Consello de Contas ou do Tribunal de Contas no exercicio das súas funcións de fiscalización. Serán causas de extinción da axuda concedida: — Falseamento ou ocultación de datos para obter ou conservar o dereito á axuda. — Desaparición das circunstancias que deron orixe á súa concesión — Baixa do Padrón Municipal. — Non presentación de facturas ou documentación análoga que deron lugar á axuda concedida, no prazo establecido para elo. — Cumprimento do prazo da duración da prestación económica. — Falecemento do beneficiario. O Réxime de Infraccións e Sancións será o establecido no Título IV da Lei 9/2007 de 13 de xuño de Subvencións de Galicia. O incumprimento parcial ou total das condicións establecidas, a desviación da subvención para actividades ou conceptos non estimados no proceso de tramitación e resolución, o incumprimento da obriga de xustificación, a duplicidade de axudas para un mesmo concepto, sempre que non sexan complementarias con cargo a créditos doutras Administracións Públicas, constituirán causa determinante para a revocación da subvención concedida, coa conseguinte devolución dos créditos obtidos. Igualmente, o falseamento ou a aplicación da prestación a fins distintos dos previstos, dará lugar á cancelación da axuda e á obriga do reintegro das cantidades recibidas. As cantidades a reintegrar terán a consideración de créditos de dereito público, resultando de aplicación para a súa cobranza o previsto no Regulamento Xeral de Recadación. O Órgano Municipal Competente ou o órgano correspondente citados nesta ordenanza, será a Alcaldía a quen lle corresponderá tamén a interpretación do disposto na presente ordenanza. Contra o acordo de concesión ou denegación de axudas, que esgota a vía administrativa, os interesados poderán interpoñer recurso potestativo de reposición ante o órgano correspondente, no prazo de un mes, a partir do día seguinte ao da recepción da resolución polo solicitante, segundo dispoñen os artigos 116 a 117 da Lei 4/1999, do Réxime Xurídico das Administracións Públicas e do Procedemento Administrativo Común, ou ben directamente o recurso contencioso-administrativo, no prazo de dous meses, ante o Tribunal Superior de Xustiza de Galicia. A presente ordenanza entrará en vigor unha vez que se publique o seu texto integro no Boletín Oficial da provincia de Pontevedra e transcorra o prazo previsto no art.65.2 da Lei 7/85 de Bases do Réxime Local. Sanxenxo, 03 de xuño de 2015.—A alcaldesa en funcións, Catalina González Bea.